Anwaar ul Haq Kakar

Anwaar ul Haq Kakar (født 1970 eller 1971) er en pakistansk politiker som fra 14. august 2023 er fungerende statsminister i Pakistan. Han etterfulgte Shehbaz Sharif. Kakar var talsmann for delstatsregjeringen i Balutsjistan fra 2015 til 2017.

Kakar ble innvalgt i senatet som uavhengig kandidat fra Balutsjistan ved valget i 2018. Han tok sete 12. mars 2018.

Noen uker senere var han blant grunnleggerne av Balochistan Awami Party som betegnes som sosialdemokratisk og nasjonalistisk.

Etter at statsminister Shehbaz Sharif trakk seg fra sin stilling 9. august 2023 ble Kakar nominert til fungerende statsminister. Han ble utnevnt til stillingen av president Arif Alvi 14. august 2023 etter at hans uttreden av senatet var akseptert av senatsformannen Sadiq Sanjrani.

Referanser 

Pakistanske politikere